Am negschte Tag simer miteme Bambusflos ind Tham Lot Tropfsteihöhli inne gfahre worde.  D`Höhli het mehreri Abschnitt gha. Mit dr Petrollampe het is d`Führerin d`Stalaktite, Salagmite und alti Särg zeigt. D`Höhli isch vo vielne Flädermüs und Schwalbe bewohnt. Es bsunders Erläbniss isch au Fischfüettere in dr dunkle Höhli gsi. An dem Obe sin mir imene Bungalow-Resort iquartiert gsi, wo immene wunderschöne Dschungelpark agleg worde isch. Wunderschön. In der nöchi vo Mae Hong Son läbe "Langhalsfraue". Diä Fraue träge Ring ume Hals wo dr Hals strecke. Es isch idrücklich wiä dehnbar euse Hals isch.